পিটার বার্জ
পিটার জন পার্নেল বার্জ (; জন্ম: ১৭ মে, ১৯৩২ - মৃত্যু: ৫ অক্টোবর, ২০০১) কুইন্সল্যান্ডের ব্রিসবেনের ক্যাঙ্গারু পয়েন্ট এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯৫৫ থেকে ১৯৬৬ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন পিটার বার্জ।
পিটার স্মিথ
১৯৪৭ সালে চেস্টারফিল্ডের কুইন্স পার্কে এসেক্সের সদস্যরূপে ডার্বিশায়ারের বিপক্ষে দূর্দান্ত ক্রীড়াশৈলী প্রদর্শন করেছিলেন তিনি। দলীয় সংগ্রহ ১৯৯/৯ থাকা অবস্থায় এগারো নম্বরে ব্যাটিংয়ে নামেন পিটার স্মিথ। তারপর আড়াই ঘন্টা ক্রিজে অবস্থান করে ফ্রাঙ্ক ভিগারের সাথে শেষ উইকেট জুটিতে ২১৮ রান তুলেন ও ১৬৩ রান করে আউট হন। অন্যদিকে, ফ্রাঙ্ক ভিগার ১১৪ রানে অপরাজিত ছিলেন। তাঁর সংগৃহীত ১৬৩ রান এগারো নম্বর ব্যাটসম্যানের বিশ্বরেকর্ডরূপে চিহ্নিত হয়ে আছে। প্রথম-শ্রেণীর ক্রিকেটে শেষ উইকেট জুটিতে দুইশতাধিক রানের এগারোটি ঘটনার অন্যতম এটি। ১৯৪৭ সালের ঐ মৌসুমে ১০০০ রান ও ১০০ উইকেট লাভের ন্যায় ডাবল লাভ করেন তিনি। এছাড়াও, বল হাতে সর্বাধিকসংখ্যক ৪৬৬৭ রান দিয়ে নতুন রেকর্ডও দাঁড় করান তিনি।